Document ID: /roh_data/filtered/fineweb-2-filterrobots_roh.jsonl.gz/13406

Ils pretschs sin il martgà per ils gestiunaris da la rait da distribuziun èn tranter auter creschids pervia da la guerra en l'Ucraina. Ils custs pli auts da cumpra vegnian probabel er dads vinavant a la clientella – vul dir a las chasadas. Quai resulta d'ina retschertga che la ElCom – la cumissiun federala per electricitad – ha fatg tar las interpresas d'electricitad svizras. Per ina chasada da tschintg stanzas che dovra 4'500 uras kilowatt pudess quai far or in'augment da 180 francs l'onn proxim.
Malsegirtad per l'enviern
La ElCom vegn plinavant a la conclusiun ch'i dat malsegirtads per il provediment durant l'enviern. In motiv è tenor la cumissiun las restricziuns tar l'energia atomara en Frantscha. In avantatg saja dentant che l'industria svizra dovria pli pauc energia pervia dals auts pretschs e che la Svizra haja avunda atgna energia atomara a disposiziun.